บ้านประชารัฐ กระแสมาแรง ออมสิน เตือนเช็กเงื่อนไขให้ดี
นายชาติชาย พยุหนาวีชัย ผู้อำนวยการธนาคารออมสิน เปิดเผยว่า ขณะนี้ยอดการแสดงความจำนงเข้าร่วมโครงการบ้านประชารัฐมีเข้ามาอย่างต่อเนื่อง โดยยอดล่าสุดมีประชาชนแสดงความสนใจประมาณ 13,000-14,000 ราย คิดเป็นวงเงินสินเชื่อประมาณ 15,000 ล้านบาท จากวงเงินสินเชื่อในโครงการทั้งหมด 20,000 ล้านบาท,การแสดงความสนใจติดต่อหรือทำเรื่องยื่นกู้เข้ามานั้นไม่ได้หมายความว่า ธนาคารจะปล่อยกู้ให้ทั้งหมด เพราะโครงการนี้มีเงื่อนไขที่สำคัญคือ ต้องเป็นบ้านหลังแรก ซึ่งจะเป็นบ้านใหม่ หรือบ้านมือสองก็ได้ โดยธนาคารคาดว่า จะเปิดให้ประชาชนทำเรื่องขอกู้เข้ามาประมาณ 30,000 ล้านบาท ซึ่งทะลุวงเงินของโครงการ เพราะจากการตรวจสอบในเบื้องต้น มีลูกค้าหลายรายที่ไม่อยู่ในเงื่อนไขที่กำหนด,นอกจากนี้ยังพบว่า ผู้ประกอบการอสังหาริมทรัพย์บางราย ยังไม่ปฏิบัติตามเงื่อนไขของโครงการโดยประชาชนต้องตรวจสอบเงื่อนไขและหลักเกณฑ์ต่างๆให้ดีด้วย โดยมีทั้งหมด 4 เงื่อนไขที่สำคัญคือ 1.ราคาบ้านไม่เกิน 1.5 ล้าน บาท 2.ไม่เก็บค่าส่วนกลางเป็นระยะเวลา 1 ปี 3.เอกชนที่เข้าร่วมโครงการจะเป็นผู้ออกค่าโอนและจดจำนอง และ 4.เอกชนจะมอบส่วนลดพิเศษให้แก่ผู้ซื้อ 2% ของราคาบ้าน อยากเตือนประชาชนที่จะเข้าร่วมโครงการบ้านประชารัฐ ต้องตรวจสอบเอกสารแนบท้ายของสัญญาด้วยว่า ปฏิบัติตามเงื่อนไขหรือไม่ หากเอกชนไม่ปฏิบัติตามเงื่อนไข ธนาคารก็ไม่สามารถปล่อยกู้ได้.
ขณะนี้ยอดการแสดงความจำนงเข้าร่วมโครงการบ้านประชารัฐมีเข้ามาอย่างต่อเนื่อง โดยยอดล่าสุดมีประชาชนแสดงความสนใจประมาณ 13,000-14,000 ราย คิดเป็นวงเงินสินเชื่อประมาณ 15,000 ล้านบาท จากวงเงินสินเชื่อในโครงการทั้งหมด 20,000 ล้านบาท
ข่าวเศรษฐกิจ,ชาติชาย พยุหนาวีชัย,ธนาคารออมสิน,บ้านประชารัฐ,วงเงินสินเชื่อ,เงื่อนไข,ข่าว,ไทยรัฐออนไลน์,หนังสือพิมพ์ไทยรัฐ,ไทยรัฐ